cyanic-selkie/wikianc huggingface dataset:
Cité de la sécurité sociale
D'Cité de la sécurité sociale ass en Ensembel vu Gebaier am Garer Quartier vun der Stad Lëtzebuerg, an déi de 5. Juni 2023 d'Gesondheetskeess (CNS), d'Assurance Accident, de Contrôle médical vun der Sécurité sociale an dem Centre commun an d'Adminstratioun vun der Evaluatioun an der Kontroll vun der Assurance dépendance, erageplënnert sinn. E gouf de 15. Juni 2023 ageweit. An enger zweeter Phas kënnt tëscht 2023 an 2028 e weidere Block Gebaier derbäi.
De Bauhär ass de Fonds de compensation commun au régime général de pension.
D'Gebaier, déi an dräi Phase gebaut goufen, resp. ginn, stinn tëscht der Hollerecher Strooss am Süden, der Rue du Fort-Wedell am Westen, der Rue Mercier am Norden an der Garer Plaz am Osten.
Geschicht
Duerch d'Gesetz vum 1. Abrëll 2015 krut de Lëtzebuerger Staat d'Erlabnis fir dem Kompensatiounsfong den Terrain fir d'Gebaier – mat enger Fläch vu 76,78 Ar – fir e Präis vun op d'mannst 90 Milliounen Euro ze verkafen.
An enger éischter Phas gouf e Gebai gebaut an deem op 52.300 m² ronn dausend Leit schaffe kënnen. De Bau besteet aus verschiddene Bléck mat Gréng- an Erhuelzonen.
Niewendru gëtt nach en zweet Gebai gebaut, dat mat dësem verbonne gëtt. Do kommen dann och d'Pensiounskeess, d'Zukunftskeess an de Kompensatiounsfong vun der Renteversécherung hin.
Den endgültege Komplex huet eng Bruttofläch vun 80.000 m², wouvu 67.640 m² Büroen, 1.700 m² Geschäfter a 4.200 m² Wunnenge virgesi sinn. Am Zentrum vum Komplex entsteet eng ëffentlech Plaz mat engem Gaart.
An der Cité de la sécurité sociale sollen herno all d'Servicer ënnerdaach kommen, déi hire Siège aktuell nach am Centre commun de la sécurité sociale an der Escher Strooss zu Hollerech hunn. Dat aalt Gebai op der Escher Strooss wäert dann ofgerappt ginn. Um Terrain, deen zum Quartier Nei Hollerech gehéiert, sollen dann ënner anerem nei Wunnengen, Büroen a Butteker entstoen.
De Plan d'aménagement particulier (PAP) gouf am Oktober 2017 vun der Stater Gemeng ugeholl an de Schantjen huet 2018 mam Ofrappe vun den ale Gebaier ugefaangen. Mam Gros-œuvre gouf 2019 ugefaangen an de Bau hätt ursprénglech Uganks / Mëtt 2021 solle fäerdeg sinn. Wéinst der Ënnerbriechung vum Bau am Kader vun der Covid19-Pandemie hunn d'Aarbechte Retard kritt an den neien Termäi gouf uganks an den August an duerno op Enn 2022 verluecht.
Tëscht Mee a Juni 2023 gouf deen éischte Block a Betrib geholl. Am September dat Joer fänken d'Aarbechte vun der 2. Phas un, woufir ë. a. d'Gebai, wou bis dohin den Office des publications de l'Union européenne dra war, ofgerappt gëtt.
Saint-Julien-d'Asse
Saint-Julien-d'Asse ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Avenue du Rock'n'roll
D'Avenue du Rock'n'roll ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se leeft vun der Avenue des Hauts-Fourneaux a Richtung West-Südwest bis op d'Kräizung mat der Porte de France.
Schistatioun
Schistatiounen oder Wantersportgebidder si Plaze meeschtens an de Bierger an deene Wantersportméiglechkeeten ugebuede ginn.
Avenue du Rock'n'roll
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf, fir d'Cité des sciences, de la recherche et de l'innovation ze bauen.
Schistatioun
Et gëtt zwou Zorten:
Avenue du Rock'n'roll
Geschicht
Den Numm ass en Homage un de Musekstil Rock'n'Roll.
Schistatioun
Natierlech Schistatiounen
Déi Statioune sinn an engem Duerf entanen dat et scho gouf, an hunn den Duerfcharakter bäibehal. Als Beispill sief Zermatt oder Montchavin genannt.
Retortestatiounen
Déi Statioune sinn aus dem Näischt aus dem Buedem gestampft ginn. Zum Deel ware fréier do Alpen oder Kéiställ (wéi z. B. op der Alpe d'Huez. Zum Deel si si awer och einfach op engem gëeegente Plateau gebaut ginn, wéi z. B. les Arcs oder Val Thorens.
Espace culturel Cité
De Kulturzentrum Cité, meeschtens einfach Cité genannt, ass e Kulturzenter am Zentrum vun der Stad Lëtzebuerg.
De Centre culturel Cité gouf am Gebai vum fréiere Ciné Cité (dohier den Numm vum Zenter) an der Lantergässel (rue Génistre), e puer Meter vun der Plëss d'Arem ewech, amenagéiert.
Déi offiziell Aweiung vum Zenter war de 15. Januar 2010.
De Cité ass um éischte Stack mat enger Passerell iwwer d'Lantergässel ewech mam Cercle municipal verbonnen. Zesumme bilden déi zwee Gebaier, nodeem de Cercle 2011 fäerdeg renovéiert gouf, de Cercle Cité.
D.T. Peckvillercher Nouspelt
Den D.T. Peckvillercher Nouspelt ass en Dëschtennisveräin vun Nouspelt.
Geschicht
Am Laf vun de Joren hunn d'Spillerinnen a Spiller vum Veräin eng Partie Titelen op den nationale Landesmeeschterschaften an deene verschiddenen Altersgruppe gewonnen.
Den éischte Jugendlandesmeeschter krut den DTN am Joer 1965 an och duerno hu sech d'Minimes a Preminimes mat deem engen oder anere Landesmeeschtertitel an de Palmarès vum DTN agedroen.
D'Dammen hunn 1968 d'Coupe gewonnen an dat Joer duerno 1969 goufe se Landesmeeschter.
Déi 1. Ekipp an der Formatioun mam Alain Recht, Leif Persson a Ronny Koch konnt den 23.12.2013 an der Finall géint Fiels/Haler fir déi éischt Kéier an der Veräinsgeschicht déi zweetwichtegst Coupe zu Lëtzebuerg, d'Coupe François Think, gewannen. Déi Coupe gëtt just zwësche Promotioun- an 1. Divisiounsekippen ausgespillt.
D'Minimes, Cadets, Jeunes a Seniorsekippen hunn iwwer all déi Zäit mat vill Succès an de verschiddenen Divisioune gespillt.
Iwwer déi lescht 12 Joer hu si mat duerchschnëttlech 8-10 Seniorsekippen an 2-3 Minimesekippen, 2-3 Cadetsekippen an 2-3 Jeunesekippe gespillt. Déi éischt Ekipp spillt schonn zanter enger gudder Zäit an der Promotioun, an zwar an der Formatioun mam Emmanuel Saphy, Leif Persson, Alain Recht a Ronny Koch.
Je sais rien, mais je dirai tout
Je sais rien, mais je dirai tout ass e franséische Film vum Pierre Richard aus dem Joer 1973.
Ëm wat geet et am Film?
De Pierre Gastié-Leroy ass de Jong vum Direkter vun enger Waffefabrick. De Pierre schafft als Educateur an ass e Géigner vu Waffen a Militär…
Gravitéitsanomalie
Eng Gravitéitsanomalie (och als Gravitatiouns anomalie bezeechent) ass déi lokal Ofwäichung vun der Gravitatiounsvitess vum theoreeteschen Normalwäert op enger Referenzfläch déi am Fall vun der Äerd meeschtens de Referenzellipsoid ass.
Ursaachen
Op der Äerd kënnen d'Gravitéitsanomalië bis zu ±200 Milligal = ±0,2 Gal = ±0,002 m/s² erreechen, wat 0,02 Prozent vun der Moyenne vun der Schwéierkraaft sinn. Si ginn Opschloss iwwer Onreegelméissegkeete vun der Masseverdeelung ënner der Äerduewerfläch, déi verschidden Ursaache kënnen hunn:
Déi béid éischtgenannt Phenomeener bewierke laangwelleg (regional) Anomalien, wärend d'Aspekter 3–5 virun allem eng lokal Charakteristik hunn.
Ziler vun der Schwéiermiessung
Eng aner Uwendung ass d'Geoidbestëmmung – d'Ermëttlung vun der Niveaufläche vum Äerdschwéierfeld. De Geoid réckelt global ëm ±50 Meter (maximal 110 m) vum Äerdellipsoid of a ka mat gutt verdeelte Gravitatiounsmiessunge mat cm- bis dm-Genauegkeet bestëmmt ginn.
Heifir an och bei anere Planéite kënnt besonnesch d'Satellittengeodesie an d'Spill, bei där d'Bunnen vu kënschtleche Satellitten verfollegt ginn, an deene sech d'Gravitéitsanomalien ofgeschwächt zeréckspigelen. Déi dobäi erfuerderlech Feldfortsetzung no ënnen gëtt allerdéngs vum Ëmkéierproblem vun der Potentialtheorie ageschränkt.
A flaache Länner ass d'Method vun der Lagerstättefuerschung mat Gravitatiounsmiessunge mat Gravimeter besonnesch wirtschaftlech. An de Bierger awer sinn d'Aflëss vun den Arealer op d'Schwéierkraaft nëmme schwiereg unzerechnen. Dofir sinn do seismesch Methode fir d'Opspieren ënner ierdescher Dichtvariatioun méi gënschteg.
Korrekturen a Reduktioune vun de Moosswäerter
Bei Gravimetriemiessunge gëtt d'Gravitatiounsvitess gemooss. Der Moosswäert setzt sech aus follgende Komponenten zesummen:
An der Literatur gëtt et ënnerschiddlech Bezeechnunge fir d'Korrekturen: sou gëtt amplaz vun der Korrektur och dacks vun enger Reduktioun geschwat (Gangreduktioun, Bouguer-Reduktioun / Bouguer'sch Plackereduktioun).
Fräiloftanomalie
Bei der Fräiloftanomalie ginn d'Korrekture wéi bei der Bougueranomalie ubruecht, ofgesinn vun der Bouguerkorrektur an der topografescher Korrektur.
Auswäertung
Et gëtt regional a lokal Gravitéitsanomalien. Déi horizontal Ausbreedung vun enger Gravitéitsanomalie gëtt dacks als Wellenlängt bezeechent.
Lokal Gravitéitsanomalien erstrecke sech nëmmen op kleng Beräicher, si hunn kuerzwelleg Anomalien. Hiren Urspronk si meeschtens flaachleiend Dichtënnerscheeder. Regional Gravitéitsanomalien erstrecke sech dogéint iwwer wäit Distanzen, si hunn laangwelleg Anomalien.
Dës béid Anomalien kënne getrennt ginn an e mathematescht Modell vum Ënnergrond bilden. Leider sinn dës Modeller nie eendeiteg a mussen duerch aner Ënnersich (Buerunge, seismesch Miessunge) gestëtzt ginn.
Optesch Täuschungen
Op bestëmmte Plazen kann et duerch d'Beschafenheet vum ëmleienden Areal zu enger optescher Täuschung kommen, déi am subjektiven Androck resultéiert, Kierper (Fläschen, Autoen asw.) beweegte sech ouni Undriff biergop – also entgéint der Schwéierkraaft. Dës Observatiounsphenomeener gi geleeëntlech Gravitéitsanomalie genannt, obwuel dat net zoutrëfft.
Hémecht/Index 2001-2010
Dëst ass den Index vum der Publikatioun Hémecht vun 2001 bis 2010.
Pillemoine
Pillemoine ass eng franséisch Uertschaft a Gemeng am Departement Jura an der Bourgogne-Franche-Comté.
Ausnamezoustand
Den Ausnamzoustand, offiziell état de crise ass en aussergewéinleche Rechtszoustand mat deem d'Exekutiv (d'Regierung an de Groussherzog) ausnamsweis an temporär d'Muecht vun der Legislativ (d'Parlament, also d'Chamber) iwwerhëlt. Den Ausnamzoustand ass am Artikel 32 (4) vun der Lëtzebuerger Constitutioun virgesinn.
Prinzip
An Zäite vun enger internationaler Kris, enger realer Liewensbedroung fir en Deel oder fir déi ganz Bevëlkerung oder wéinst enger akuter Gefor duerch en Ugrëff op d'ëffentleche Sécherheet, kann den Ausnamzoustand ausgeruff gi well déi normal legislativ Prozedur ze schwéierfälleg ass an net mat der néideger Vitess an Effizienz reagéiere kann.
Dës Reglementer kënne bestoend Gesetzer ausser Kraaft setzen, se mussen awer néideg, adequat an am Verhältnes zu den Ziler sinn déi erreecht solle ginn. Se däerfen net géint d'Verfassung oder international Verträg verstoussen.
Den Ausnamzoustand kann net méi laang wéi zéng Deeg daueren, ausser e gëtt duerch e Vott vun der Chamber mat enger zwee Drëttel Majoritéit confirméiert; en ass awer op dräi Méint limitéiert.
All d'Reglementer déi opgrond vum Ausnamzoustand geholl goufen, sinn obsolet, soubal den Ausnamzoustand opgehuewe gouf. Wärend dem Ausnamzoustand kann d'Chamber net opgeléist ginn.
Ausnamzoustand zu Lëtzebuerg
Beispiller wou et der Exekutiv erlaabt war, Reglementer ze huelen, entgéint der normaler legislativer Prozedur:
If We Smarten Up
If We Smarten Up (och: Dacă ne Deşteptăm) ass e Kuerzfilm vun der rumänesch-lëtzebuergescher Regisseurin Larisa Faber. E gouf fir d'éischt am Mäerz 2020 um Luxembourg City Film Festival gewisen.
Ëm wat geet et am Film?
D'Maria, eng Haushälterin, verléiert hir Aarbecht, wéi d'Wunneng, wou se gelieft a geschafft huet, verkaaft gouf. Well se net weess, wouhinner, installéiert si sech an der Biesemskummer vum Appartementshaus. D'Leit aus dem Haus fannen dat keng gutt Iddi...
Saint-Jurs
Saint-Jurs ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Mare Cognitum
D'Mare Cognitum (lat. „Bekannt Mier“) ass e klengt Moundmier, dat am Südoste vum Oceanus Procellarum-Becken an eppes westlech vun der visueller Moundmëtt läit.
Et huet e mëttleren Duerchmiesser vun 376 km a grenzt am Nordwesten un d'Bierger Montes Riphaeus, am Südosten un d'Mare Nubium. Säi Mëttelpunkt huet d'selenographesch Koordinaten 10,0° Süd an 23,1° West.
Bassekou Kouyaté
De Bassekou Kouyaté, gebuer 1966 am Duerf Garana bei Ségou, ass en N'goni-Museker aus dem Mali. Säi Repertoire baséiert op der Bambara-Kultur.
Biographie
De Bassekou Kouyaté gouf am klengen Duerf Garana am Mali gebuer, dat ongeféier 60 km vu Ségou ewech läit. Hien ass an enger renomméierter Griot-Famill opgewuess. Seng Mamm, d'Yagaré Damba, war eng Sängerin a scho säi Papp, de Moustapha Kouyaté, war ee bekannten N'goni-Spiller. Och de Bassekou Kouyaté huet am Alter vu sechs Joer ugefaangen, dat Instrument ze spillen.
Well säi Papp krank war huet de Bassekou 1979 seng Mamm als N'goni-Spiller op hir Tournée an d'Côte d'Ivoire an an de Burkina Faso begleet. Mat 19 ass hien an d'Haaptstad Bamako geplënnert, wou hien 1987 de jonken Toumani Diabaté kennegeléiert huet. An de spéiden 1980er Jore ass hien dacks mam Toumani senger Grupp am Mali an an der Regioun opgetrueden an huet och op sengen Albume Songhai (1989) an Djelika (1995) gespillt.
1990 huet hien op engem Banjo-Festival am Tennessee gespillt, wou hie vum bekannten amerikanesche Blues-Museker Taj Mahal bemierkt gouf, mat deem hie spéider e puermol opgetrueden ass.
Ufank der 1990er huet hie Concerte mam Toumani Diabaté a mam Balafon-Spiller Kélétigui Diabaté gespillt. 2003 huet hie mat senger Fra, der Sängerin Amy Sacko, an anere Museker d'Grupp Samagéra gegrënnt, déi ënner anerem an Holland an der Belsch opgetrueden ass.
Spéider huet hien, erëm mat senger Fra an anere Familljememberen, d'Grupp Ngoni ba gegrënnt. Fir hiren éischten Album Segu Blue (2007) gouf si an de Kategorië "Beschten Album" a "Beschten afrikanesche Kënschtler" mam Musekspräis BBC Radio 3 World Music Award ausgezeechent. , Den zweeten Album I Speak Fula (2009) gouf fir e Grammy Award nominéiert. Am Mäert 2012, matzen am Konflikt am Mali, ass den Album Jama Ko opgeholl ginn, deen d'Joer drop verëffentlecht gouf. Am Fréijoer 2015 ass de véierte Studiosalbum Ba Power erauskomm, mat deem d'Grupp och an Europa op Tournée geet.
2008 gouf de Bassekou Kouyaté zum Chevalier de l'ordre national du Mali ernannt.
Discographie
Albume vum Bassekou Kouyate & Ngoni ba:
Ungaresche Volleksopstand
Den ungaresche Volleksopstand vun 1956 (och Revolt oder heiansdo Revolutioun genannt) war e spontanen Opstand géint d'Regierung vun der Volleksrepublik Ungarn an hir Politik, déi vun der Sowjetunioun imposéiert gouf.
Si ass den 23. Oktober 1956 ausgebrach, wéi d'Staatssécherheetspolice (ÁVH) zu Budapest op Studente vun der Technescher Universitéit geschoss (an ee vun hinnen erschoss) huet, déi zu Dausende virum Radiosgebai demonstréiert hunn, fir datt der e puer vun hinnen hir Revendicatioune kéinten iwwerdroen, an deene se biergerlech Fräiheetsrechter, Parlamentarismus an Onofhängegkeet gefuerdert hunn.
Doropshin goungen Dausende vu Leit am ganze Land op d'Strooss, soudatt schliisslech déi ganz Regierung huet missen zerécktrieden. Et koum zu Kämpf tëscht Milizen, déi sech spontan forméiert hunn, an op der anerer Säit der Staatspolice ÁVH a sowjeteschen Truppen. Pro-sowjetesch Membere vun der kommunistescher Partei goufen exekutéiert oder an de Prisong gestach, a politesch Prisonéier aus dem Prisong fräigelooss, déi sech dann der Miliz ugeschloss hunn.
Eng nei Regierung ënner dem Premier Imre Nagy gouf op d'Bee gesat, déi d'ÁVH ofgeschaaft huet, an déi deklaréiert huet, aus dem Warschauer Pakt wëllen auszetrieden a fräi Walen z'organiséieren. Enn Oktober waren d'Kämpf sou wäit eriwwer, an d'Liewe goung normal weider.
De Politbüro vum Zentralkommittee vun der Kommunistescher Partei vun der Sowjetunioun huet ufanks gemaach, wéi wann e bereet wier, iwwer e Réckzuch vun de sowjeteschen Truppen ze verhandelen, mä de 4. November 1956 si staark Verbänn vun der sowjetescher Arméi a Budapest an aner Géigenden an Ungarn agefall. Bis den 10. November huet déi ungaresch Resistenz dergéint kënnen ukämpfen, mä war der sowjetescher Arméi un Ekipement a Munitioun wäit ënnerleeën an huet sech schliisslech missen erginn. Ronn 2.500 Ungarn an offiziell eng 700 sowjetesch Zaldote koume bei deene Kämpf ëm d'Liewen.
Iwwer 200.000 Ungarn sinn iwwer Éisträich an de Weste geflücht. An de Méint duerno goufen Dausende vu Leit déi am Land bliwwe waren, festgeholl an agespaart, Honnerte goufen an de Méint duerno higeriicht, dorënner och den Nagy. Am Januar 1957 hat déi nei vu Moskau agesat Regierung d'Lag ënner Kontroll, an all Protest oder Oppositioun war ermëlzt.
Ausbléck
Duerch déi Interventioun konnt d'Sowjetunioun hir Positioun an Osteuropa zwar festegen, huet awer vill Sympathisanten am Weste verluer. Iwwer 30 Joer war et an Ungarn verbueden, ëffentlech iwwer den Opstand ze schwätzen. Eréischt vun de spéiden 1980er Joren u gouf dës Episod a ville Publikatiounen an Diskussiounen opgeschafft.
Wéi 1989 déi Drëtt Republik deklaréiert gouf, gouf den 23. Oktober als Nationalfeierdag festgehalen.
Reaktiounen zu Lëtzebuerg
An der éischter Sëtzung vun der Chambersessioun 1956/57, de 5. November, war d'sowjetesch Interventioun d'Haaptthema vun den Debatten. De Staatsminister Joseph Bech huet d'Affer vum sowjeteschen Amarsch gewierdegt. Op Fluchblieder huet e Groupe de patriotes luxembourgeois zu engem stomme Protestmarsch opgeruff, deen de 6. November sollt vun der Theaterplaz bis bei d'sowjetesch Ambassade zu Beggen goen. Och d'kathoulesch Kierch huet dës Manif ënnestëtzt, an eng jett Lycéesproffen hunn hir Schüler encouragéiert, dobäi matzemaachen.
Wéi d'Manifestante bei der Ambassade ukoumen, gouf fir d'éischt de sowjetsche Fändel vun der Ambassade erofgeholl, zerrappt a verbrannt. Eng 50 Polizisten, déi do waren, konnten net verhënneren, datt d'Manifestanten d'Ambassade gestiermt hunn an do de Mobiliar huddel a fatz geschloen hunn. Eréischt géint aacht Auer owes koum Verstäerkung a Form vun engem arméierte Militärdetachement, an d'Manifestante sinn hirer Wee gaangen. En ettlech sinn doropshin an d'Stad hanneschtgaangen, wou s'an der Neippergstrooss virun der Redaktioun vun der Zeitung vum Lëtzebuerger Vollek protestéiert hunn, déi, stramm moskautrei, d'sowjetesch Interventioun guttgeheescht hat. De Buergermeeschter Emile Hamilius an de Justizminister Victor Bodson konnten déi opgebruecht Leit zëssen a sou verhënneren, datt och d ' Zeitungslokaler gestiermt an zerstéiert gi wieren. Am spéiden Owend huet de Staatsminister Bech sech misse beim sowjeteschen Ambassadeur offiziell am Numm vun der Lëtzebuerger Regierung entschëllegen.
Dernier amour (Film 1949)
Dernier amour ass e franséische Film vum Jean Stelli aus dem Joer 1949 no engem Roman vum Georges Ohnet.
Norbert Biwer
Den Norbert Biwer, gebuer den 2. Abrëll 1899 zu Esch-Uelzecht a gestuerwen den 20. Juni 1974 an der Stad Lëtzebuerg, war e lëtzebuergeschen Architekt.
No senge Secondairesstudien an der Escher Industrieschoul huet den Nobert Biwer op der Hochschule Darmstadt studéiert an do 1924 säin Diplom als Zivilingenieur an Architekt kritt.
Hie war de Bouf vum Politiker an Entreprener Nicolas Biwer.
Jean Charles Beving
De Jean Charles (Charles) Beving, gebuer den 10. September 1770 zu Gréiwemaacher, gestuerwen den 1. Mee 1850 zu Mäertert, war e lëtzebuergesche Gierwer a Gemengepolitiker.
Vum 27. Oktober 1817 bis den 23. Januar 1818 war de Charles Beving Buergermeeschter vun Iechternach, wou hien eng Gierwerei hat.
Vun November 1830 bis Oktober 1841 war hie Buergermeeschter vun der Gemeng Mäertert.
Lellgerbaach
D'Lellgerbaach ass eng Baach an der Gemeng Kiischpelt.
Jean Charles Beving
Seng Eltere waren de Jean Beving (1732-1788) vu Gréiwemaacher an d'Anne-Marie Kauffmann, déi sech 1760 bestuet haten. De Jean Charles Beving, dee véier Kanner aus engem éischte Bestietnes mat der Madeleine Lessel vu Gréiwemaacher hat, huet sech den 28. August 1808 zu Mäertert mat der Margarita Francisca (Marguerite Françoise) Pescatore (1784-1875) vu Koblenz bestuet. D'Koppel hat sechs Kanner, dorënner d'Marguerite Beving, gebuer den 21. August 1809 zu Iechternach, gestuerwen den 2. Abrëll 1872 zu Tréier, bestuet mat dem Johann Anton Kocks. Eng aner Duechter, d'Séraphine Beving, gebuer zu Iechternach, de 27. Januar 1818, gestuerwen an der Stad Lëtzebuerg, de 24. Januar 1873, war mat dem Pierre-Antoine Pescatore (1814-1844) bestuet; si waren d'Eltere vum Dominique-Antoine Pescatore (1842-1916).
Lellgerbaach
Si entsteet aus dem Zesummefloss vun der Léierbech, déi op enger Héicht vu 450 m, net wäit ewech vun der Housener Barrière entspréngt, an der Happerbaach, déi hir Quell eng 800 m méi nërdlech, op enger Héicht vu 490 m huet. Nom Zesummefloss op der Grenz vun der Gemeng Kiischpelt leeft d'Lellgerbaach eppes iwwer 4 km laang a südwestlecher Richtung duerch en Dall tëscht dem Pënzebierg an dem Bärel, duerch dat och den CR323 féiert.
Si mécht do do d'Grenz vum Naturschutzgebitt Lellgen-Fréng/op Bärel.
Ier s'op Lellgen kënnt, gëtt se, op enger Héicht vun 300 m, vu riets vun der Helbichbaach gefiddert. Zu Lellge selwer leeft si mat der Pëntscherbaach zesummen, déi vun Norde kënnt, fir dann 100 m méi wäit, bei 289 m NgL an d'Klierf ze lafen.
Vladica Kovačević
De Vladimir "Vladica" Kovačević (cyrl: Владимир "Владица" Ковачевић), gebuer de 7. Januar 1940 zu Ivanjica a gestuerwen den 28. Juli 2016 zu Belgrad, war e serbesche Foussballspiller op der Stiermer-Positioun.
William Devane
De William Devane, gebuer als William Joseph Devane de 5. September 1937 zu Albany ass en US-amerikanesche Schauspiller.
Vladica Kovačević
Vun 1960 bis 1965 huet de Spiller 13-mol fir déi jugoslawesch Foussballnationalekipp gespillt an dobäi 2 Goler geschoss.
No der Retraite als Spiller huet de Vladica Kovačević vun 1981 bis 1983 als Trainer vum FC Olympique Lyon geschafft, a spéider bis 2008 war hien och e Manager fir FK Partizan.
Thoard
Thoard ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
John Travolta
Den John Joseph Travolta, gebuer den 18. Februar 1954 zu Englewood, am New Jersey, ass en US-amerikanesche Schauspiller, Sänger, Dänzer, Produzent an Auteur.
No enger Roll an der Sitcom Welcome Back, Kotter (1975-1979) hat den Travolta seng éischt Filmroll am Brian De Palma sengem Horrorfilm Carrie (1976). Dono gouf hien, um Héichpunkt vun der Disco-Well, mat Saturday Night Fever (1977) a Grease (1978) zu engem vun de gréisste Stare vun Hollywood.
Erënnerungsplack LRL
D'Erënnerungsplack un d'LRL zu Uewerkäerjeng gedenkt der Grënnung vun der Resistenzorganisatioun Letzeburger Ro'de Lé'w (LRL). Dorop steet: D'Plack hänkt op der Fassade vum Haus N° 19 an der Rue de Bascharage zu Uewerkäerjeng an ass 1987 ageweit ginn.
Schwaarzen Donneschdeg
Schwaazen Donneschdeg (en.: Black Thursday) gouf den Donneschdeg, 24. Oktober 1929 genannt, well et dunn zu deem Crash op der New-Yorker Bourse koum, deen déimeeschte Suitten hat. Nodeems den Dow-Jones-Index schonn déi Woche virdrun am Minus war, ass deen Dag Panik ënner den Investisseuren ausgebrach. D'Course sinn an de Keller gerutscht, a vill Leit waren um Enn vum Dag héich verschëlt.
De Crash op der Wall Street goung iwwer e puer Deeg. Deen Dënschdeg duerno, den 29. Oktober, gëllt als Black Tuesday ("Schwaarzen Dënschdeg"), well all d'Investisseure gläichzäiteg just nach verkafe wollten. Dëse Crash gëllt als den Ausléiser vun der Great Depression an den USA a vun der Weltwirtschaftskris. D'Course sinn an de Joren duerno nach weider erofgaangen, eréischt 1932 gounge se nees no uewen. An den USA ass de Black Tuesady deen, deen haut nach spréchwiertlech ass.
An Europa ass dacks vum Schwaarze Freideg rieds, well d'Nouvelle vun New York eréischt an Europa ukoumen, wéi do scho Feierowend op de Boursse war, a sou d'Panik do eréischt deen Dag drop ausgebrach ass.
Ee vun de Grënn, firwat dee Crash sou dramatesch war, läit dodran, datt am Virfeld vill Investisseuren, och "kleng" Privatleit, Kreditter opgeholl hate fir Aktien ze kafen, well se dovun ausgoungen, de Cours misst weiderhin no uewe goen. Wéi dat net méi de Fall war, ass Panik ausgebrach, well der vill gefaart hunn, hire Kredit net méi kënnen erëmzebezuelen, wat dann och de Fall war. Well jiddereen zu der selwechter Zäit massiv seng Pabeiere verkafe wollt, ass de Cours natierlech nach weider gefall, wat d'Panik verstäerkt huet.
Als Léier vum Crash hunn d'Bourssen an de Joren duerno Reegele kritt, déi et hinnen erlaben, den Handel ze suspendéieren, wann d'Coursen op ee Coup ze séier géife falen. Ausserdeem gouf et Restriktiounen z. B. wat d'Finanzéierung vun Aktiegeschäfter iwwer Kreditter betrëfft.
Lëscht vun de Maarken op der belsch-lëtzebuergescher Grenz
An dëser Lëscht vun de Maarken op der belsch-lëtzebuergescher Grenz, déi en Deel vun de Referenztabellen ass, sinn d'Grenzmaarken opgelëscht, déi et op der ronn 148 km laanger Grenz déi Lëtzebuerg mat der Belsch huet, gëtt. Vum Dräilännereck bei Rodange bis op d'Schmëdd bei Huldang, der deemoleger Grenz mam Kinnekräich Preisen, stinn d'Gossemaarken. Laanscht déi fréier preisesch-lëtzebuergesch Grenz, tëscht der Schmëdd an dem Dräilännereck bei Léiler, sti Maarken am Hasteen.
Saint-Germain-en-Montagne
Saint-Germain-en-Montagne ass eng franséisch Uertschaft a Gemeng am Departement Jura an der Bourgogne-Franche-Comté.
Lëscht vun de Maarken op der belsch-lëtzebuergescher Grenz
Gossemaarke vu Rodange bis op d'Schmëdd
D'Maarke si vun LB001 bis LB286 nummeréiert, woubäi et d'Nummer 1 zweemol gëtt. Se goufen 1843 op Basis vun der Grenzkonventioun déi de 7. August 1843 zu Maastricht ënnerschriwwe gouf, opgestallt. Déi Konventioun ass dunn den 23. Januar 1844 vum Regierungsrot guttgeheescht ginn.
D'Lëscht hei drënner ass no der Nummer vun der Maark an der Gemeng opgestallt. Wann eng Maark op der Grenz vun zwou Gemenge steet, ass se zweemol opgelëscht.
Helbichbaach
D'Hel(l)bich(baach) ass eng Baach an der Gemeng Kiischpelt.
Lëscht vun de Maarken op der belsch-lëtzebuergescher Grenz
001-028 Péiteng
↑
Helbichbaach
Se entspréngt op enger Héicht vu 425 m an engem klengen Dall nërdlech vum Bärel. Vun do aus leeft se op enger Längt vu ronn 1,8 km a südwestlecher Richtung, ier se, kuerz virun der Uertschaft Lellgen, op enger Héicht vun 300 m, vu riets an d'Lellgerbaach leeft, eng Niewebaach vun der Klierf.
Lëscht vun de Maarken op der belsch-lëtzebuergescher Grenz
028-061 Käerjeng
↑
Helbichbaach
D'Helbichbaach leeft duerch d'Naturschutzgebitt Lellgen-Fréng/op Bärel.
Lëscht vun de Maarken op der belsch-lëtzebuergescher Grenz
061-068 Stengefort
↑
068-069 Garnech
↑
069-083 Stengefort
↑
083-104 Habscht
↑
104-131 Biekerech
↑
131-144 Ell
↑
Wanterkrich
De 5. Oktober 1939 huet d'Sowjetunioun ënner dem Pretext Finnland kéint seng Neutrarlitéit net verdeedegen, en Hafen an Inselen am finnesche Golf, Positiounen am Norden op der Strooss vu Murmansk (wichtegen äisfräien Hafen) souwéi e Réckzuch vu 70 km op der Grenz am Isthmus vu Karelien verlaangt an huet am Géigenzuch strateegesch onwichteg Territoiren am ëstleche Karelien an d'Plaz ginn, mam Argument, dat wier onentbierlech fir d'strateegesch Sécherheet vu Leningrad ze garantéieren. Well Finnland, dat doran nëmme just eng éischt Etapp gesinn huet bei där sech d'Sowjetunioun dat ganzt Land wollt ënner den Nol rappen, déi Fuerderunge refuséiert hat, huet d'Rout Arméi den 30. November 1939 d'Nopeschland ouni Krichserklärung virdrun, iwwerfall.
Lëscht vun de Maarken op der belsch-lëtzebuergescher Grenz
144-176 Rammerech
↑
Wanterkrich
Ronn 70.000 Finne goufen an deem Konflikt blesséiert oder doutgemaach. D'Zuel vun de sowjetesche Verloschter ass ëmstridden, si gëtt op e puermol méi héich geschat. Dëse Krich huet d'Lacunë vun der Rouder Arméi däitlech gemaach, wat engersäits déi sowjetesch Militärspëtzt dozou bruecht huet, déif Reformen duerchzeféieren, anerersäits den Hitler an d'däitsch Militär dozou bruecht huet, d'militäresch Stäerkt vun der Sowjetunioun z'ënnerschätzen. Dësen deelweis finneschen Erfolleg fir sech géint déi grouss Sowjetunioun gutt gewiert ze hunn (15 finnesch Divisioune mat jee 15.000 Mann géint 28 russesch Divisioune mat jee 18.000 Mann an 145 al finnesch Fligere géint 1000 modern sowjetescher) war gréisstendeels dem Marschall Mannerheim ze verdanken. Eng grouss Roll dobäi hunn och déi sougenannt Lottae gespillt, Dausende vu Fraen déi d'Zaldoten no alle Méiglechkeeten ënnerstëtzt hunn.
Lupus (Film)
Ëm wat geet et am Film?
Den ale Bauer Marcel, e Wittmann, fënnt enges Daags e puer vu sengen Hinger dout am Stall. Hie probéiert, säi Jong Tun, dee Polizist ass, z'iwwerzeegen, dat wier e Wollef gewiescht, an hie soll eppes dogéint ënnerhuelen...
Soss
D'Produktioun vum Film gouf mat engem Subside an Héicht vun 130.000 Euro vum Lëtzebuerger Filmfong ënnerstëtzt.
Wanterkrich
De Krich huet och derzou bäigedroen, de jorelaange Konflikt a Finnland tëscht Rouden a Wäissen, deen zäitweis zu engem Biergerkrich mutéiert war, ze zëssen.
Soss
Well se zum Deel näischt besseres zur Hand haten, hunn d'Finne Brennes a Fläsche gefëllt, mat enger Lomp drunn, déi gebrannt huet, fir dës haaptsächlech op d'Tankse vum Feind ze geheien. Si hu se "Molotowcocktail" genannt - en Numm, dee bis haut bliwwen ass.
Lëscht vun de Maarken op der belsch-lëtzebuergescher Grenz
176-190 Bauschelt
↑
190-215 Stauséi
↑
215-228 Wanseler
↑
228-273 Wëntger
↑
273-286 Ëlwen
↑
Maarke vun der Schmëdd bis op Léiler
Dës Grenzlinn ass an der Folleg vum Wiener Kongress 1814/15 entstanen, wéi d'politesch Kaart vun Europa nei gezeechent gouf an ë. a. de franséische Kanton Saint-Vith dee bis dohin zum Département de l'Ourthe gehéiert huet, un d'Kinnekräich Preisen gefall ass. De Grenzverlaf ass 1816 am Traité vun Oochen (« Traité des limites ») festgehale ginn an eng Kommissioun huet an de Joren 1817/1818 de geneeë Grenzverlaf tëscht dem Kinnekräich vun den Nidderlanden a Preisen definéiert a festgehale wou hëlze Grenzpéil sollten opgestallt ginn. Schonn 1840 hunn déi éischt Péil missten ersat ginn an déi Kéier goufe stenge Maarke gesat. An de Joren 1863 bis 1865 goufen och all déi aner mat stenge Maarken ersat.
Mam Traité vu Versailles 1919 huet Preisen d'Géigend ëm Eupen-Malmedy (Cantons de l'Est mat Neutral-Moresnet) un d'Belsch verluer an an enger Annex vum belsche Gesetz vun 1925 gëtt d'Grenz tëscht Lëtzebuerg an der Belsch (Provënz Léck) festgehalen; et handelt sech am Fong ëm d'Grenz op Basis vum Wiener Kongress.
52-53 Klierf
↑
53-71 Wäiswampech
↑
71-75 Ëlwen
↑
Osvaldo Moles
Den Osvaldo Moles, och als Osvaldo Molles, gebuer de 14. Mäerz 1913 zu Santos, a gestuerwen de 14. Mee 1967 zu São Paulo, war e brasilianesche Journalist a Radiosspeaker.
Seng Aarbechten hunn de moderne brasilianesche Journalismus a Radio staark beaflosst.
Biwer (Familljennumm)
Biwer ass e Familljennumm, deen entweeder, jee nodeem, op eng 10 Uertschaften zeréckgoe kann, dorënner Biwer, Béiweng oder Biewer bei Tréier, oder awer op mhd.-mfrk. biver (Biber) - deemno een, deen där Déiere fänkt - zeréckgefouert ka ginn.
1881 gouf et zu Lëtzebuerg 321 Leit mat deem Numm, 1930 waren et der 214 an 1981 der 217.
Baschkiren
D'Baschkire sinn en tierkesproochegt Vollek vu ronn 1,6 Millioune Leit, dat haaptsächlech an der russescher Republik Baschkortostan lieft.
Biwer (Familljennumm)
Leit mat deem Numm sinn oder waren.
Soss
Biwer a Biver sinn d'Nimm vun Dupond et Dupont an der lëtzebuergescher Iwwersetzung vum Tintin sengen Aventuren.
Baschkiren
D'Baschkire schwätzen d'baschkiresch Sprooch, an och Russesch an Tataresch. Et ass traditionell e Sunni-mosleemescht Vollek.
Mare Crisium
D'Mier läit op de selenographesche Koordinate 17° 00' N; 59° 06' E an huet e mëttleren Duerchmiesser vu 418 km.
Am Mare Crisium läit déi sowjetesche Sond Luna 15, déi den 21. Juli 1969 haart um Mound opgeschloe war. D'Luna 24, déi lescht Sond vum Luna-Programm, déi den 18. August 1976 am Mare Crisium gelant war, huet 170 g Moundgestengs op d'Äerd zeréckbruecht hat.
Rubus rosaceus
D'Rubus rosaceus ass eng Planzenaart aus der Gattung Rubus an der Famill vun de Rosaceae,.
D'Verbreedungsgebitt vun der Aart läit an Däitschland, zu Lëtzebuerg, an der Belsch an an Holland, a gouf och an den australesche Bundesstaat Victoria ageféiert.
Se gouf 1825 vum däitsche Biolog Carl Ernst August Weihe beschriwwen.
Avenue des Hauts-Fourneaux
D'Avenue des Hauts-Fourneaux  ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se leeft vum Eck mat der Avenue du Rock'n'roll a Richtung Nord-Nordost bis op d'Place de l'Université.
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf, fir d'Cité des sciences, de la recherche et de l'innovation do ze bauen.
Paul Modert
De Paul Modert, gebuer de 7. Oktober 1901 an der Stad Lëtzebuerg a gestuerwen am Oktober 1995 am Alter vu 94 Joer, war e lëtzebuergesche Forstingenieur.
De Paul Modert ass den Auteur vun enger ganzer Rei vu Publikatiounen, déi sech mat dem Bësch, der Juegd an der Fëscherei, an deenen hirer Geschicht befaassen.
La Robine-sur-Galabre
La Robine-sur-Galabre ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Isonoe (Mound)
De Mound Isonoe (oder Jupiter XXVI) ass ee vun de klengste baussenzege Mounde vum Planéit Jupiter.
Entdeckung
Den Isonoe gouf den 23. November 2000 vun Astronome vun der Universitéit vun Hawaii entdeckt. Hie krut am Ufank déi virleefeg Bezeechnung S/2000 J 6.
De Mound gouf no der Isonoe, enger vun den Danaiden a Frëndinne vum Zeus aus der griichescher Mythologie genannt.
Bunndaten
Den Isonoe kreest a 725 Deeg an 12 Stonnen op enger mëttlerer Distanz vun 23.155.000 km ëm de Jupiter. D'Bunn huet eng Exzentrizitéit vun 0,246. Mat enger Inklinatioun vun 165,2° ass seng Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt den Isonoe zu der Carme-Grupp gezielt, genannt nom Jupitermound Carme.
Physikalesch Daten
Den Isonoe huet en Duerchmiesser vun zirka 4 km. Hien ass warscheinlech haaptsächlech aus Silikatgestengs opgebaut. Den Isonoe huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,5m.
April, April!
April, April! ass en däitsche Film vum Detlef Sierck aus dem Joer 1935.
Ëm wat geet et am Film?
E Kaméidisfilm ëm den Deegwuerefabrikant Julius Lampe. Säi geschäftlechen Erfolleg ass him a senger Fra an de Kapp geklommen…
Selenographie
D'Selenographie, och Moundkartéierung, ass den Analogon vun der Geographie vum Äerdmound. D'Wuert ass aus de griichesche Begrëffer fir Mound, Selene) an zeechnen (grapheïn‚ zeechnen, schreiwen) zesummegesat.
Dogéint gëtt d'Vermiessung vum Mound a sengem Schwéierfeld – analog zu der Geodesie – als Selenodesie bezeechent.
Breeten- a Längtegraden
D'Kartéierung vu Moundstrukturen erfollegt meeschtens am Koordinatesystem selenographesch Breeten a Längten, déi analog zu der geographescher Breet a Längt op der Äerd definéiert sinn: D'Koordinatenachs verleeft duerch déi béid Rotatiounspole vum Mound, ëm déi sech dem Äerdtrabant a 27,3 Deeg dréit an dobäi der Äerd ëmmer déi selwecht Säit zoudréint. Vertikal zu der Dréiachs verleeft duerch de Moundzentrum d'Equatorgläiche, a parallel zum Moundequator d'selenografesch Breetegrade. Si sinn Kreesser, déi zu de Polen hin ëmmer méi kleng ginn. Duerch béid Pole verlafe vertikal zum Equator d'Meridianen, Grousskreesser vu gläicher selenografescher Längt. De Nullmeridian orientéiert sech dobäi an der mëttlerer Richtung zu der Äerd. Mir gesinn also de Schnëttpunkt vum Moundequator an Nullmeridian ongeféier an der Mëtt vum Mound am Sinus Medii – bis op e puer Grad Ofwäichung, déi sougenannt Libratioun.
No der astronautescher Orientéierung ass op dem Mound Osten déi Richtung, an där fir en Observateur op dem Mound (Astronaut) d'Sonn opgeet. Mat zouhuelendem Mound wandert déi beliichte Säi lues vu riets (Osten) no lénks (Westen) iwwer d'Moundscheif.
Mondkaarten
Klassesch Moundkaarte sinn nëmme bedingt mat Landkaarte vun der Äerd ze vergläichen. Si weisen den Äerdmound aus grousser Distanz a jener Perspektiv, wéi een hie vun der Äerd aus am Teleskop gesäit: als gro-giel Kugel mat donkele „Mieren“ an hellen Kraterflächen. D'Gebidder um Moundrand erschéngen dobäi wéinst der sträifender Siichtlinn a radialer Richtung staark verkierzt. Dës Projektioun gëtt och orthographesch Azimutalprojektioun genannt. Opgrond der staarker Verzerrunge um Rand sinn Landkaarte (vun der Äerd) mat dëser Eegenschaft rar, mä bei Mound- a Planéitekaarte wënscht den Observateur meeschtens en änlechen Androck wéi um Teleskop.
Déi éischt teleskopesch Moundskizz staamt vum Galilei 1610. Relativ genee Moundkaarten hunn de Francesco Maria Grimaldi an de Giovanni Riccioli 1651 gezeechent. Si hu scho Bezeechnunge vu Krater an aner Formatiounen enthalen, déi vu spéidere Selenographen iwwerholl goufen. 1662 huet de Geminiano Montanari fir d'éischt e Mikrometer fir genee Miessunge vu Moundkrater benotzt. Eng zimmlech genee Moundkaart huet de Giovanni Domenico Cassini am Joer 1680 erausginn.
Detailräich Kaarte stamen och vum Johannes Hevelius a vum Tobias Mayer (1723–62)..
Sapois (Jura)
Sapois ass eng franséisch Uertschaft a Gemeng am Departement Jura an der Bourgogne-Franche-Comté.
Selenographie
Äerdmoundatlanten
E Moundatlas ass – an Analogie zu engem Atlas vun der Äerduewerfläch – eng systematesch ugeluete kartographesch Dokumentatioun vun der Uewerfläch vum Mound a Buchform.
Déi éischt gezeechent Moundatlanten stamen aus dem 18. Joerhonnert (Selenographie vum Hieronymus Schröter an aner). Wilhelm Beer an de Johann Heinrich Mädler hunn 1837 den éischte Moundatlas erausginn, deen déi siichtbar Moundhallschent ëmfaasst hat. 1878 publizéiert de Johann Friedrich Julius Schmidt déi geneest Moundkaart vum 19. Joerhonnert op Basis vun den Aarbechte vum Geodet Wilhelm Lohrmann. Si hat en Duerchmiesser vun 1,95 m an et waren 33.000 Krater agezeechent. Un engem 3,5 m grousse Kaartebild (1:1 Millioun) hat de Philipp Fauth vun 1884 bis 1940 geschafft an hat 1936 Deeler dovu publizéiert. Awer schonn ëm 1880 hat d'fotografesch Kaartéierung sech duerchgesat an 1894 hiren éischten Héichpunkt am Paräisser Systematesche Moundatlas (Loewy & Puiseux) erreecht. Hien ëmfaasst 24 Puer groussformateg Fotoen– all Kéier am Owend- a Moiesliicht, fir de Schiet vun de Krateren a béide Richtungen duerzestellen. Spéider publizéiert de Mount Wilson-Observatoire ee nach méi geneeën Atlas.
Scho fir Raumfaartzwecker hat de Gerard Kuiper 1960 an den USA e fotografesche Moundatlas publizéiert. Am Atlas waren 280 Fotoe vum Lick-, McDonald- a Yerkes-Observatoire souwéi vum Mt. Wilson a Pic du Midi zesummegestallt. Wärend den éischten Atlas vun der Moundrécksäit am Joer 1961 ënner dem Titel Atlas of the other side of the moon erauskoum, sollt dem Kuiper säi Wierk zu enger Schichtekaart am Moossstaf 1:1 Millioun (entspriechend 3,5 m Duerchmiesser) iwweraarbecht ginn, d. h. mat der Opléisung vun e puer 100 Meter. Kuerz drop ass ugefaange ginn d'Kartéierung duerch déi fënnef Moundsonde vun der Serie Lunar Orbiter vun 1966 bis 1968, déi elo och d'Moundrécksäit ëmfaasst huet. Weider Moundorbiteren an den dorop follgende Joerzéngten hunn d'Moundkartographie nach weider verbessert, v. a. d'Clementine- an d'Lunar Prospector-Missioune vun den 1990er-Joren. Regional huet een do schonn Eenzelheete vun de Moundstrukturen am Meterberäich kannt.
E puer Beispiller vun neien Atlanten sinn:
Um Spaweck
Atlanten:
Schweebecher Bréck
D'Schweebecher Bréck ass e Lieu-dit, ca 150 m ëstlech vu Schweebech an der Gemeng Sëll. E läit direkt op der Nationalstrooss 12, déi schnouerriicht doduerch geet, tëscht den Uertschafte Sëll a Räichel.
Op der Schweebecher Bréck steet eng Auberge an e Gebai vun der Post mat techneschen Telefonsariichtungen.
Den Numm kënnt dohier well do d'Strooss iwwer eng kleng Bréck iwwer d'Baach Schweebech geet (ca 60 m südlech vun der Auberge).
Wencke Fiedler
D'Wencke Fiedler, gebuer 1980 zu Düsseldorf, ass eng Radiosspeakerin, Fernseemoderatorin a Synchronspriecherin, déi zu Lëtzebuerg an an Däitschland schafft.
Liewen
D'Wencke Fiedler gouf zwar an Däitschland gebuer mee ass zu Lëtzebuerg opgewuess an an d'Schoul gaangen. Nom Lycée huet si d'Educateursschoul gemaach, an 2003, huet si de Casting "Eldoradio sicht de Radiostar" gewonnen. Vun do u war si 13 Joer laang reegelméisseg op Eldoradio ze héieren an huet ënner anerem d'Sendung Rockinvasion presentéiert. Donieft huet si och op RTL Télé Lëtzebuerg eng Museksemissioun moderéiert. ,
Zënter 2004 ass d'Wencke Fiedler och d'Stëmm fir Radios-, Fernsees- a Kinospublicitéit a si mécht d'Moderatioun vun Evenementer wéi Festivallen a Concerten.
Jurion
Jurion ass:
Clément Duhour
De Clément Duhour, gebuer den 11. Dezember 1912 zu Anglet a gestuerwen de 5. Januar 1983 zu Neuilly-sur-Seine, war e franséische Liichtathlet, Schauspiller, Filmregisseur a Filmproduzent. 1932 ass hie fir Frankräich bei den Olympesche Spiller zu Los Angeles ugetratt. Am Joer 1933 war hie franséische Meeschter am Kugelstoussen.
Doosber Bréck
Doosber Bréck ass e Lieu-dit an der Gemeng Parc Housen a läit un der an un der Our. Eng Bréck iwwer d'Our mécht d'Verbindung mat Dasburg an Däitschland.
Bis Enn 2011 war et en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Aegaeon (Mound)
Den Aegaeon (oder Saturn LIII) ass den néngten an ee vun de klengste bannenzege vun 62 bekannte Mounde vum Planéit Saturn. Hien ass deen eenzege bis elo bekannte Mound vum Saturn sengem G-Rank.
Entdeckung an Numm
Den Aegaeon gouf de 15. August 2008 op zwou Fotoe vun der Raumsond Cassini wärend enger gezilter Observatioun vu 600 Deeg, vum G-Rank vum Imaging Science Team vun der Cassini-Missioun entdeckt. De G-Rank (→ ënnen) war den eenzege baussenzege bekannte Saturnrank, vun deem noch kee Mound bekannt war. D'Entdeckung gouf ufanks op de genannte Fotoe vum 15. August 2008 gemaach, spéider ass de Mound och op ville Fotoe vum 15. Juni 2007 bis den 20. Februar 2009 fonnt ginn.
D'Entdeckung gouf den 3. Mäerz 2009 vun der Carolyn C. Porco, der Leederin vum Imaging Science Team vun der Cassini-Missioun, bekannt gemaach; de Mound krut no der Systematik vun der Internationaler Astronomescher Unioun (IAU) am Ufank déi virleefeg Bezeechnung S/2008 S 1.
Mam Aegaeon krut deen zu där Zäit klengsten an dee bis dohi leschte vun 53 Saturnmounden (LIII) en Numm.
Am Mee 2009 gouf hien dann nom Hekatoncheir Briareos (och Aigaion genannt) aus der griichescher Mythologie benannt.
Ëmlafbunn
Den Aegaeon kreest op enger prograder, bal perfekt kreesfërmeger Ëmlafbunn ëm de Saturn, op enger Distanz vun an der Moyenne 167.500 km (zirka 2,779 Saturnradien) vun deem sengen Zentrum ewech, also ongeféier 107.230 km iwwer dem Saturn senger Wollekenuewergrenz. D'Bunnexzentrizitéit ass 0,0002 an d'Inklinatioun ass 0,001° schréi iwwer dem Equator vum Saturn, läit also bal genee op der Equatorhéicht vum Planéit. Wéinst der niddreger Exzentrizitéit variéiert d'Bunn op der Distanz zum Saturn nëmme ronn 70 km.
D'Ëmlafbunne vum nächstbannenzege koorbitale Mound Epimetheus a Janus sinn an der Moyenne ronn 16.000 km vum Aegaeon-Orbit ewech, d'Distanz vun der Bunn zum nächstbaussenzege Mound Mimas ass an der Moyenne 17.900 km.
Den Aegaeon leeft an 19 Stonnen, 23 Minutten an 41,6 Sekonnen eemol ronderëm de Saturn. Hie läit an enger 7:6-Bunnresonanz mat sengem baussenzegen Noper Mimas, deen eng Pendelbeweegung vum Aegaeon senger Grousser Bunnhallefachs wärend enger geschatener Period vu 4 Joer vun ongeféier véier Kilometer ausmécht.
G-Rank
De sougenannte G-Rank, dee sech laanscht d'Ëmlafbunn vum Aegaeon ëm de Saturn zitt, huet eng Breet vun zirka 9.000 km. De Rankbou schéngt am Ënnerscheed zum allgéigewäertege Stëbs am Rank aus Äispartikele bis zu wéinege Meter Gréisst ze bestoen a gëtt duerch Aschléi vu Mikrometeoritten op Aegaeon gespeist, änlech wéi dat beim Enceladus an dem E-Rank de Fall ass. Duerch d'Ofwäichunge vun der Aegaeon-Bunn duerch d'Bunnresonanz mam Mimas an d'Interaktioun mat der Magnéitosphär vum Saturn verdeelt sech och no baussen hin Stëbs, well d'Plasma vun der Magnetosphär méi séier rotéiert wéi de G-Rank. Doduerch verléiert de Rank iwwer d'Joerdausenden eng Parti vu senger Mass a gëtt duerch weider Aschléi op den Aegaeon erneiert.
Opbau vum Kär
Déi mëttel Dicht vum Aegaeon ass mat geschate 0,50 g/cm³ wäitaus méi kleng wéi déi vun der Äerd a souguer méi niddreg wéi d'Dicht vum Saturn; si ass sou niddreg, datt den Aegaeon op Waasser schwamme kéint. Dat weist drop hin, datt de Mound haaptsächlech aus Waasseräis zesummegesat ass. Et ass unzehuelen, datt hien zu de sougenannte Rubble Piles gehéiert, déi duerch déi vergläichsweis schwaach Gravitatioun am Kär Huelraim opweisen.
Fuerschung
Wéinst der klenger Gréisst an der niddreger Hellegkeet vun 27,0m ass den Aegaeon mat äerdgebonnen Teleskopen net ze gesinn. Et gëtt keng Fotoe vun de Voyager-Sonden, well de Mound zu deem Zäitpunkt nach net entdeckt war.. Et wäert weidere Fotoe vun der Raumsond Cassini bedierfen, déi zanter dem 1. Juli 2004 de Saturn ëmkreest an zanter der Entdeckung 2008 den Aegaeon ettlech Kéiere fotograféiert hat, fir méi iwwer de Mound ze wëssen.
Europäesche Filmpräis fir de Beschte Film
Den Europäesche Filmpräis fir de Beschte Film (offiziell just: European Film) gëtt et zënter dem Ufank vun de European Film Awards. E gëtt all Joer fir de beschten europäesche Film verdeelt.